Søren Søndergaard (EL), 1999-04-13:
Jeg synes, det er en mærkelig situation, hr. Henrik Svane fra Det Radikale Venstre satte os i.
Altså han går herop og giver
Så beder vi regeringen om at bekræfte, at den aftale ligger der, og så bekræfter regeringen det ikke.
Ministeren bekræfter det ikke.
Så må vi jo konstatere, at den aftale ikke foreligger.
Så må vi jo konstatere, at hr. Svane er gået herop på talerstolen og sådan set har sagt noget, der var meget, meget usandt, og det synes jeg da er kedeligt for hr. Henrik Svane.
Hvad er baggrunden for, at hr. Henrik Svane har sagt noget til Folketinget, der var usandt, har omtalt en aftale, som angiveligt ikke eksisterer?
Afstemning
Hermed var følgende forslag bortfaldet:
Mens vi med spænding afventer, at indenrigsministeren kommer på talerstolen og besvarer det spørgsmål, vil jeg sige, at det jo ikke er nogen hemmelighed, at vi aldrig nogen sinde har forstået logikken bag regeringens holdning til integration af flygtninge i det danske samfund og især ikke, når det kommer til stykket, De Radikales holdning.
Vi synes faktisk ikke, de svar, der er kommet, har været særlig oplysende.
Svarene har vist, at der sker en klar og tydelig forskelsbehandling, en klar og tydelig diskrimination.
Men de selvsamme svar har ikke kastet lys over, hvorfor regeringen og det flertal her i Folketinget, som har stemt forslagene igennem, mener, at det er »godt«, »fornuftigt«, »klogt« og »hensigtsmæssigt« at fremmede skal udsættes for diskrimination for at blive integreret i det danske samfund, og vel at mærke en diskrimination, der kan mærkes.
En person på 67, der kommer fra udlandet, skal formentlig ikke på de helt store arbejdsmarkedskurser, men får altså alligevel kun en tredjedel af en dansk folkepension.
Det må jo siges at være en forskelsbehandling, der vil noget, for der er jo ingen folkepensionister, der kun har folkepensionen at leve af, der får for meget.
Nu er der selvfølgelig nok nogle, der mener, at vi i Enhedslisten er lidt tungnemme, og at vi ikke har kontakt med den virkelige verden, og det er sikkert også rigtigt nok.
I så fald er vi bare glade for, at vi er tungnemme og ikke har kontakt med den virkelige verden, men det er der i så fald også andre, der ikke har.
Ud over de mange organisationer, som er med i netværket til ændring af integrationsloven, har fagforbundet HK jo nu meldt sig som en
Jeg tror, en af grundene til, at vi har den kritik fra fagbevægelsen nu, er, at fagbevægelsen ved, at hvis det først bliver accepteret og slået fast, at nogle kan leve for et beløb på halvdelen af kontanthjælpen - altså at voksne mennesker kan leve for et sådant beløb - vil det blive brugt som et argument med hensyn til andre grupper i samfundet.
Det vil på et senere tidspunkt - måske ikke under den nuværende regering, men så under den næste regering - blive brugt som et argument for, at de folk, der er på overførselsindkomst, sagtens kan leve for halvdelen; det kan de fremmede jo, så hvorfor skulle de ikke også kunne det?
Det tror jeg er en af grundene til, at fagbevægelsen mere og mere melder sig som modstander af denne lovgivning.
Nu står vi så med et udspil fra ministeren til, hvordan loven skal evalueres.
Hvis jeg skal være helt ærlig - og det skal jeg jo - tror jeg ikke, det var blevet udtænkt i ministeriet og i regeringen, hvis loven ikke havde mødt så megen kritik fra danske organisationer og fra eksperter.
Det er godt, at loven bliver evalueret; men efter vores opfattelse er det altså uacceptabelt, at flygtninge skal vente i både 1, 2 og 3 år på, at det bliver undersøgt, at de bliver diskrimineret.
Der er jo gennemført beregninger og analyser af lovens økonomiske virkninger.
Vi har selv fået en lang række af dem fra Indenrigsministeriet, og det er ikke nødvendigt at udskyde en ligestilling mellem danskere og udlændinge i økonomisk henseende til et eller andet tidspunkt om nogle år, sådan som vi forstod at ministeren har lagt op til.
Nu forstår vi på den radikale hr. Henrik Svane
, at det er en meget hurtigere proces, og det får vi formentlig bekræftet af ministeren om lidt.
Hvis regeringen havde ønsket at kende konsekvenserne af sin egen lovgivning, synes vi, at den kunne have undersøgt dem, inden lovforslaget blev fremsat.
Vi føler lidt, at man tager indvandrere/flygtninge som gidsler, og det finder vi uacceptabelt.
Vi mener afslutningsvis, at der ikke er nogen grund til at vente med at fjerne diskriminationen og ulighedsbehandlingen, og derfor har vi sammen med andre partier - bl.a. SF - udarbejdet et beslutningsforslag, som vil blive fremsat i denne samling.
Her vil alle medlemmer af Folketinget få lejlighed til gennem deres stemmeafgivning at afskaffe denne lidt pinlige diskrimination og få indført et system, der efter vores opfattelse bygger på de internationale konventioner, som Danmark har tilsluttet sig.